Na podlagi 219. člena   Pravilnika o postopkih za izvrševanje proračuna  Republike Slovenije (Uradni list RS, št. 50/2007, 61/2008 in 99/2009), Odloka o proračunu Mestne občine Murska Sobota za leto 2012 (Uradni list RS, št. 11/2012) in  Statuta Mestne občine Murska Sobota (Uradni list RS, št. 23/2007 – UPB in 49/2010) objavlja Mestna občina Murska Sobota, Kardoševa 2, 9000 Murska Sobota
Javni razpis

za sofinanciranje dodatne oz. razširjene dejavnosti za predšolske in osnovnošolske 

otroke v Mestni občini Murska Sobota za leto 2012
1. PREDMET RAZPISA
Predmet razpisa je sofinanciranje dodatne oz. razširjene dejavnosti, ki jih izvajajo osnovne šole, glasbena šola in vrtec, drugi zavodi, društva, klubi in zveze ter organizacije, ki po programu vzgojno-izobraževalnih zavodov izvajajo s predšolsko in osnovnošolsko populacijo določene programe in so iz Mestne občine Murska Sobota.
Z razpisom želimo omogočiti kreativno in kvalitetno preživljanje časa v okviru šole.

V okviru tega razpisa so razpisane teme:
· udeležba učencev in mentorjev na predmetnih tekmovanjih iz znanja po učnem načrtu in predmetniku osnovne in glasbene šole - programi za nadarjene učence,

· udeležba učencev in mentorjev na tekmovanjih ter organizacija tekmovanj in prireditev s področja interesnih dejavnosti po posameznih področjih,
· program šolske organizacije in skupnosti: Vesela šola, bralna značka, otroški parlament, taborniki, organizacija tedna otroka, program veselega decembra…,
· sodelovanje predšolskih in osnovnošolskih otrok  na razpisnih natečajih za delavnice in  tabore iz različnih področij,
· vključevanje učencev in mentorjev v mednarodno sodelovanje preko razpisnih projektov.

· organizacija in vključevanje  šolskih in predšolskih športnih programov in tekmovanj, 
· vključevanje predšolskih in osnovnošolskih otrok v organizirano vadbo športne rekreacije,
· organizacija taborov, 

· izvajanje programa krožkov, ki ne spadajo v redni program osnovne šole
· revije in  tekmovanja glasbenih šol,                                                                          

· organizacija glasbenih prireditev (koncertov, taborov in delavnic….) 
· sodelovanje z drugimi šolami.
2. OSNOVNI  POGOJI ZA KANDIDIRANJE NA JAVNEM RAZPISU
Osnovni pogoji, ki ga morajo izpolnjevati vlagatelji za kandidiranje na javnem razpisu:
· Osnovne šole in Glasbena šola in Vrtec, katerih ustanoviteljica je v skladu z Odloki o ustanovitvi vzgojno-izobraževalnih zavodov Mestna občina Murska Sobota;

· Drugi zavodi, društva, klubi in zveze ter druge organizacije, ki po programu vzgojno-izobraževalnih zavodov izvajajo s predšolsko in osnovnošolsko populacijo določene programe in so iz mestne občine Murska sobota, ter  niso sofinancirani iz drugih proračunskih postavk proračuna Mestne občine Murska Sobota. Izvajalci teh programov si morajo k vlogi pridobiti soglasje ravnateljev osnovnih šol.
3. POSEBNI POGOJI ZA KANDIDIRANJE NA JAVNEM RAZPISU

Posebni pogoji, ki jih morajo izpolnjevati vlagatelji za kandidiranje na javnem razpisu:

· vsebina vloge je v skladu s razpisanimi temami v predmetu razpisa,
· dopolnilne dejavnosti morajo biti izvedene do 17.12.2012,
· vlagatelji lahko z istim projektom kandidirajo samo na en javni razpis v Mestni občini Murska Sobota,
· fotokopija letnega poročila za leto 2011 (zaključni račun),

· vloga mora biti v skladu z Zakonom o integriteti in preprečevanju korupcije (Uradni list RS, št. 45/2010).
4. MERILA ZA IZBOR VLOG

· ustreznost vsebine,
· ustreznost finančne konstrukcije.
5. OKVIRNA VIŠINA SREDSTEV

Orientacijska vrednost razpisa za dodatno oz. razširjeno dejavnost za  osnovno šolske otroke znaša do 40.000,00 EUR in  do 19.000,00 EUR za predšolske otroke.
6. ROK PORABE DODELJENIH SREDSTEV
Dodeljena sredstva za leto 2012 morajo biti porabljena do  17.12.2012.
7. ROK ZA PREDLOŽITEV VLOG IN NAČIN PREDLOŽITVE

Vlagatelji morajo popolne vloge oddati  na naslov: Mestna občina Murska Sobota, Kardoševa 2, 9000 Murska Sobota do vključno 02.04.2012 oziroma najpozneje ta dan oddana na pošti kot priporočena pošiljka.  Na hrbtni strani mora biti naveden naziv in naslov vlagatelja. Na prednji  levi strani ovitka mora biti zapisano: » Ne odpiraj - vloga: Dodatna oz. razširjena dejavnost za predšolske in osnovnošolske otroke v Mestni občini Murska sobota za leto 2012. 
8. DATUM ODPIRANJA VLOG

Odpiranje vlog je zaprto za javnost. Komisija bo vloge odpirala v sejni sobi Mestne občine Murska Sobota, Kardoševa 2, 9000 Murska Sobota, dne 03.04.2012. V primeru nepopolnih izpolnjenih vlog s pomanjkljivo dokumentacijo bo strokovna komisija v roku 8 dni od odpiranja vlog vlagatelja pisno pozvala, da jih dopolni. Rok za dopolnitev vloge je 8 dni  od prejema pošte. 
9. ODLOČANJE IN OBVEŠČANJE O IZIDU RAZPISA

Vsi vlagatelji bodo v roku 60 dni po sprejeti odločitvi obveščeni  o izidu javnega razpisa. Zavržene in zavrnjene bodo  vse vloge:

· ki ne bodo poslane v roku in na način, ki je določen v  7. točki  tega razpisa,
· ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije, 

· vloge, ki ne bodo dopolnjene v roku  za dopolnitev,

· vloge, ki ne bodo izpolnjevale osnovnih in posebnih pogojev, določenih v besedilu razpisa in razpisne dokumentacije,

· vloge, ki jih bo strokovna komisija na podlagi meril za ocenjevanje ocenila kot neustrezna.
Zoper odločitev lahko vlagatelj vloži pritožbo za preveritev utemeljenosti sklepa o dodelitvi sredstev v roku  osem dni  od prejema  sklepa. Pritožba se vloži na naslov: 
Mestna občina Murska Sobota, Kardoševa 2, 9000 Murska sobota.

Vloži se pisno ali da ustno na zapisnik pri organu, ki je sklep izdal.  Če se pošlje po pošti priporočeno, se na dan oddaje na pošto ne šteje za dan izročitve naslovniku. Odločitev župana o pritožbi  je dokončna. Prepozno vložena pritožba se zavrže.

10. RAZPISNA DOKUMENTACIJA
Razpisna dokumentacija je na voljo na spletnih straneh Mestne občine Murska Sobota (www.murska-sobota.si)  in v vložišču Mestne občine Murska Sobota, Kardoševa 2, 9000 Murska Sobota, vsak delovni dan.

11. DODATNE INFORMACIJE
Dodatne informacije vlagatelji dobijo po telefonu vsak dan od  8.00 do 12.00 ure oziroma po e- pošti in sicer pri Darji Kadiš:

· tel.št. 02/525 16 65

· e-pošta: darja.kadis@murska-sobota.si.
                                                                                                                     Župan

                                                                                                Anton Štihec, univ.dipl.inž.grad.

